procesaur/Wiki.mk huggingface dataset:
Аралкум

Пустината Аралкум е пустина која почнала да се појавува од 1960 година на дното од поранешното Аралското Езеро. Се наоѓа јужно и источно од остатоците од источниот басен на Аралското Езеро во Узбекистан и Казахстан. Таа е најновата пустина на светот.
1 Историја
Иако нивото на Аралското Езеро било променливо во текот на постоењето, тоа набрзина почна да опаѓа во 1960-тите како резултат на изградбата на системи за наводнување во регионот од страна на Советскиот Сојуз. Намалениот доток во езерото предизвикал пад на нивото на водата во Аралското Езеро. Нивото на Северното Аралско Море се подигнало по изгрдадбата на Кокаралската брана, а Јужното Аралско Море постојано опаѓало, при што пустината се проширувала сè до 2010 година, кога Јужното Аралско Море било делумно повторно наполнато. Нивото на водата на Јужното Аралско Море потоа почнало повторно да опаѓа, овој пат уште побрзо.
Во август 2021 година, експедицијата на британската атлетичарка Рози Стенсер била првата која пеш поминала низ пустината Аралкум.
2 Заглавени бродови
Пред езерото да пресуши, рибата која се ловела од Аралското Езеро сочинувала една шестина од вкупниот улов на риба во Советскиот Сојуз. Со повлекувањето на езерото, многу рибарски бродови и други чамци останале во пустината. Во поранешното пристаниште кај градот Мојнок, рѓосаните бродови станале туристичка атракција и тука започнал да се одржува фестивалот Стихија, најголемиот фестивал на електронска музика во Средна Азија.
3 Загадување преку воздухот
Песокот на Аралкум и прашината која потекнува од неа содржи загадувачи. Пустината се наоѓа на место на силни воздушни струи запад-исток и загадената прашина се распространува низ целиот свет. Аралската прашина е пронајдена во полињата во Белорусија, шумите во Норвешка и во ледниците на Гренланд. Пестициди од прашината се пронајдени во крвта на пингвините на Антарктикот.
4 Поврзано
* Опустинување
* Список на еколошки катастрофи
* Аралско Езеро
Трка околу Баскија 2021

Трка околу Баскија 2021 — 60. издание на велосипедската етапна Трка околу Баскија, која се одржала помеѓу 5 и 10 април како тринаесетти настан во сезоната на Светската турнеја.
1 Рута
Целата рута на Трката околу Баскија 2021 била објавена на 26 февруари 2021 година.
2 Екипи
Бидејќи Трката околу Баскија е настан од Светската турнеја, сите деветнаесет UCI World Tour екипи биле автоматски поканети и се обврзани да учествуваат на трката. Пет професионални континентални екипи биле поканети, со што била заокружена главната група од 24 екипи. Од овие екипи, само настапиле со шест возачи наместо со максимално дозволените седум возачи. Од 165 возачи кои ја започнале трката, 103 завршиле.
3 Етапи
4 Поредок
+ Водство на пласманите по етапа
Етапа, Победник, Генерален пласман, Бодовен пласман, Планински пласман, Пласман на млад возач, Пласман на баскиски возач, Екипен пласман, Награда за борбеност
1, Примож Роглич, Примож Роглич, Примож Роглич, Тадеј Погачар, Брендон Мекналти, Алекс Аранбуру, Брендон Мекналти
2, Алекс Аранбуру, Максимилијан Шахман, Алекс Аранбуру
3, Тадеј Погачар, Тадеј Погачар, Тадеј Погачар, Микел Ланда, Ојер Ласкано
4, Јон Исагире, Брендон Мекналти, Брендон Мекналти, Пелјо Билбао, Хуан Педро Лопес
5, Микел Фрелих Хоноре, Карлос Канал
6, Давид Годи, Примож Роглич, Примож Роглич, Јонас Вингегор, Хју Карти
На крај, Примож Роглич, Примож Роглич, Примож Роглич, Јонас Вингегор, Пелјо Билбао, , ''недоделена''* На втората етапа, Јонас Вингегор, кој бил трет во бодовниот пласман, ја носел зелената маичка, бидејќи првопласираниот Примож Роглич ја носел жолтата маичка како предводник на генералниот пласман, а второпласираниот Брендон Мекналти ја носел сината маичка како предводник на пласманот на млад возач.
* На третата етапа, Алекс Аранбуру, кој бил втор во бодовниот пласман, ја носел зелената маичка, бидејќи првопласираниот Примож Роглич ја носел жолтата маичка како предводник на генералниот пласман.
* На четвртата етапа, Алекс Аранбуру, кој бил трет во бодовниот пласман, ја носел зелената маиачка, бидејќи првопласираниот Примож Роглич ја носел жолтата маичка како предводник на генералниот пласман, а второпласираниот Тадеј Погачар ја носел точкестата маичка како предводник на планинскиот пласман.
* На четвртата етапа, Брендон Мекналти, кој бил втор во пласманот на млад возач, ја носел сината маичка, бидејќи првопласираниот Тадеј Погачар ја носел точкестата маичка како предводник на планинскиот пласман.
* На петтата и шестата етапа, Јонас Вингегор, кој бил втор во пласманот на млад возач, ја носел сината маичка, бидејќи првопласираниот Брендон Мекналти ја носел жолтата маичка како предводник на генералниот пласман.
Љубомир Александровиќ

Љубомир Александровиќ (15 јуни 1828 година Банат -27 декември 1887 г. Будимпешта) бил српски сликар, иконописец и портретист.
1 Живот и работа
Роден бил во 1828 година во Семартон, Србија, во денешна Романија. Љубомир бил во Арад во 1846 година. Тој бил евидентиран како „ученик на сликарот“. Студирал таму во работилницата на Никола Алексиќ, потпишан како „Портремалер“.
Потоа се преселил во Темишвар за да му помогне во работата на Константин Данил. Подоцна студирал во студиото на Константин Данил во Велики Бекерек. Во 1849 г. присуствувал на Академијата за уметности во Виена. Неговото најпознато дело е романтичната жанровска композиција „Просјакот“.
Во раните шеесетти години, се населил во Темишвар, каде што живеел до старост. Се појавил во 1869 година како „зограф во градот“ на списокот на избирачи на православната црковна општина во Темишвар. Во староста бил многу сиромашен, нервно болен, па бил сместен во Леополдифелдскиот институт за „ментално болни“ во близина на Буда, каде што починал. Погребан е на 17. декември 1887 година на новите гробишта во Буда.
По неговата смрт, неговите дела биле продаавани во март 1893 година во „градот Темишвар“, според оглас.
Работел на многу иконостаси на православните цркви, како и на ѕидни икони. Многу копирал, особено во манирот на Константин Данил. Во 1868 година на читалната во Чаково и подарил портрет на Доситеј Обрадовиќ. Сликал икони во банатските места Мартонос, Немет, Ботос и Фердин (1873-1876) и други.
2 Поврзано
* Список на српски сликари
Душан Адамовиќ (сликар)

Душан Адамовиќ (Сански Мост, 1893 - Ниш, 1975) бил српски сликар и ликовен педагог.
1 Биографија
Душан Адамовиќ бил роден во Сански Мост на 28 јули 1893 година каде што завршил основно училиште. Потоа студирал часовничарство и златарство на Занаетчиското училиште во Загреб. Од 1911-1914 година посетувал курс по сликарство на Колеџот за уметност и занаетчиство во Загреб. Потоа заминал во Прага во Специјално училиште за сликарство, каде што студирал сликарство во периодот од 1920 до 1923 година. Во тоа време во Прага биле следните уметници: Миливоје Узелац (1897-1977), Вера Милиќ (1900-1943), Миленко Ѓуриќ (1894-1945), Милан Коњовиќ (1898-1993), Коста Хакман (1899-1961), Иван Радовиќ (1894-1973) - некои од нив основоположници на нашиот модернизам. Во Прага, Душан Адамовиќ за првпат изложувал во групи. По враќањето во Србија, од 1923 до 1941 година работел како наставник по цртање во гимназијата во Скопје. По ослободувањето од 1945 година до неговото пензионирање во 1960 г. работел во Заечар како професор по германски јазик и цртање.
Самостојно изложувал во Заечар во 1945 и 1972 година, а во групи во: Костајница, Загреб, Белград, Скопје, Суботица, Кутина и Смедерево во 1973 и 1974 година. Ретроспективни изложби биле одржани во 1976 и 2001 година во Народниот музеј Заечар, каде што се чуваат најголем дел од неговите дела.
Починал во Ниш на 17 ноември 1975 година.
Миодраг Јоксимовиќ

Миодраг Јоксимовиќ (Врање, 1897 - Мостар, 1940) бил градежен инженер, проектант, конструктор и надзорник на трасирање, изградба и одржување на железници, мостови и други објекти низ Кралството. Се вработил во Министерството за градежништво на Кралството Југославија, а од 1935 г. во Министерството за железници на Кралството Југославија.
1 Биографија
Миодраг Вучков Јоксимовиќ е роден во Врање на 22 ноември 1897 година од мајка му Даница – учителка и Вучко – професор по математика. Тој бил најстар од четирите деца. (Милица, Светолика и Петар). Времето кога Миодраг растел било време на српските војни за ослободување од разни напаѓачи (Турција, Бугарија, Австроунгарија 1912 -1918). Тој директно ги доживеал ужасите на овие војни. Кога неговиот татко Вучко, професор во Втората белградска и Врањска гимназија, офицер во војската на Кралството Србија, бил убиен и обезглавен затоа што не сакал да го земе презимето Јоксимов или да ја рецитира ОЧЕ НАШ на бугарски, Миодраг бил одведен во концентрационен логор во Бугарија како одмазда за „непослушноста“ на неговиот татко. Таму тој останал три години. Тој бил резервен офицер, како и татко. Починал млад на 43-годишна возраст на 21 мај 1940 година во Мостар како началник на железничкиот дел во Мостар, како последица на тортура во концентрационен логор во Бугарија. Миленик, особено меѓу работниците, но целата мостарска чаршија испратилаогромна толпа луѓе кои со милји пеш со железница го следеа возот за Белград. Погребан е на Новите гробишта во Белград на 24 мај 1940 година.
2 Работна биографија
Во 1928 година се вработил во Министерството за градежништво на Кралството Југославија, а од 28 јануари 1935 г. во Министерството за железници – секција за сообраќај со статус „виш извршител од група VII“.
Тој бил водач на стручната комисија која го поставила првиот пешачки премин во главниот град во Белград, на улицата Кнез Михајлова помеѓу кафулето „Руски цар“ и продавницата „Васиќ и Јоциќ“ и со тоа стана една од „Светските метрополи“.
Тој бил еден од конструкторите на пругата Рашка, Рожаје Нови Пазар.
Во Министерството за градежништво на Кралството Југославија бил надзорен орган при изградбата на театарот Мањеж во Врачар во Белград. Објектот е изменет и реставриран, тој е денешниот „Југословенски драмски театар“.
Миодраг Јоксимовиќ е еден од конструкторите на мостот на Тамиш. Исто така, Јоксимовиќ учествувал во изградбата на стариот Панчевски мост на Дунав заедно со експерти и конструктори од Сименс.
Како инженер, Јоксимовиќ бил дел од стручниот тим за трасирање и изградба на пругата Белград-Панчево. Бил надзорен орган при трасирањето и изградбата на пругата Вараждин - Копривница, како и надзорен инженер при трасирањето на „Јадранската пруга“, како што и учествувал во изградбата на многу други објекти низ Кралството.
Инженерот Миодраг Јоксимовиќ често држел предавања за железничкиот сообраќај низ Кралството Југославија. Предавањата биле одржувани со цел да се изучи и да се стекне култура во оваа област.
Клима на Србија

Климата во Србија е континентална на север, со студени и суви зими и топли, влажни лета со добро распореден обем на врнежи, а на југот од земјата климата е помедитеранска . Летата се топли и суви, а исто така и есента .Зимите се просечно релативно свежи и поврнежливи, со обилни планински снежни врнежи. Разликите во височината, близината на Јадранското и Егејското Море и големите речни сливови, но и изложеноста на ветровите исто така влијаат на климатските разлики.
Северна Србија има типична континентална клима, со воздушни маси од северна и западна Европа кои го обликуваат нејзиниот климатски профил. Југот и југоисточниот дел на Србија подлежат на силни средоземни влијанија (потопли лета и поблаги зими). Меѓутоа, Динаридите и другите планински венци придонесуваат за заладување на голем дел од топлите воздушни маси. Зимите се доста сурови во регионот Рашка поради планините кои ја опкружуваат висорамнината. Средоземни микрорегиони постојат низ јужна Србија, во Златибор и областа Пчиња околу долината и реката Пчиња . Просечната годишна температура на воздухот за периодот 1981–2017 година за подрачјето со надморска височина до 300 метри е 11.6 °C . Подрачјата со надморска височина од 300 до 500 метри имаат просечна годишна температура од околу 11.0 °C и над 1000 метри надморска височина околу 7.5 °C . Најниската забележана температура во Србија била -39.5 °C (26 јануари 2006 година, Карајукица Бунари во Пештер), а највисоката била 45.2 °C (24.07.2007, Лесковац ).
Шумски белец

Шумскиот белец (''Leptidea sinapis'') е пеперутка од семејството на пеперутки белци. Оваа пеперутка е мала која може да се пронајде во Европа, претежно Северна и Западна Европа, но ја има и во Македонија. Оваа пеперутка има бели крилја со сиви или жолтеникави нијанси во средишниот или крајниот дел од крилјата. Таа лета споро и ниско. Мажјаците може да се парат неколку пати годишно, но женките се парат еднаш.
1 Подвидови
Има неколку подвидови на оваа пеперутка, и сите живеат географски блиску. Поради ова има мали разлики помеѓу подвидовите.
*''L. s. sinapis'' (Linnaeus, 1758) Шведска, западен Сибирт, Алтај
*''L. s. pseudodiniensis'' (Pfeiffer, 1927) Кавказ
*''L. s. melanoinspersa'' Verity, 1911 Тјан-Шан, Алтај
2 Распространетост
Оваа пеперуга живее во голем дел од Европа, Кавказот, Мала Азија, Близок Исток, Средна Азија па до јужен Сибир.
Пеперутката живее во шумски и ливадски предели. Често може да се најде во предели каде има засолниште, како на пример напуштени железници, сртови, но и ливади, крајшумски предели и ретки шуми до 2.500 метри надморска висина.
3 Поврзано
* Список на пеперутки во Македонија
4 Наводи
Зеленомешест синец

Зеленомешест синец (''Glaucopsyche alexis'') е пеперуга од семејството на синци. Пеперугата живее и во Македонија.
1 Опис
Пеперугата на горната страна на крилјата е во сина боја, каде кај женките е во потемна нијанса. Вените се во светласина боја, а рабовите во црна боја. Телото и антените се во сина боја. Долната страна на крилјата се во сива и сина боја со црни точки. Има зелена нијанса кај стомакот на долната страна.
Возрасните единки летаат од април до јули. Претпочитаат ливади каде вирее растението ''Vicia''.
2 Подвидови
*''G. a. alexis'' - од Јужна Европа до Сибир
*''G. a. blachieri'' (Milliére, 1887) Карпати
*''G. a. lugens'' (Caradja, 1893) Кавказ
*''G. a. melanoposmater'' Verity, 1928 Алжир и Тунис
Самотник

Самотникот (''Chazara briseis'') е пеперутка од видот на пеперутки окатки. Пеперугата живее и во Македонија.
1 Распоространетост
Оваа пеперутка може да се најде во Северна Африка, Јужна Европа, Мала Азија, Кавказот па сè до Кина. Често живее во степи и други посушни предели на надморска висина од 500 до 2.500 метри.
2 Опис
Пеперугата има распон на крилја од 45 до 60 мм. Возрасните единки летаат од јули до септември, во зависност од локацијата.
Мажјакот и женката се слично по боја, само се разликуваат по големината. Горната страна на крилјата се доминантно темнокафени. Кон врвовите има нијанси на кремаста боја со црна точка. Долните краеви повторно преминуваат во темнокафеава. Рабовите се црни, телото и антените се темнокафени. Долната страна на крилјата се темнокафени.
Ларвите се хранат со растенијата: ''Sesleria coerulea'', ''Gramineae'', ''Sesleria'', ''Festuca'', ''Stipa'', ''Poa'', ''Brachypodium'' и ''Lolium''.
3 Подвидови
*''C. b. briseis'' includes ''pirata'' Esper, 1789
*''C. b. major'' (Oberthür, 1876) Мароко, Алжир, Тунис
*''C. b. meridionalis'' (Staudinger, 1886) Јужна Европа, Западен Сибир,
*''C. b. hyrcana'' (Staudinger, 1886)
*''C. b. fergana'' (Staudinger, 1886)
*''C. b. magna'' (Rühl, [1894]) Тјан-Шан
*''C. b. lyrnessus'' (Fruhstorfer, 1908)
*''C. b. saga'' (Fruhstorfer, 1909) Далмација
*''C. b. armena'' Jachontov, 1911 Кавказ, Ерменија
*''C. b. suusamyra'' Korb, 2005
Балкански поштар

Балканскиот поштар (''Colias caucasica balcanica'') е пеперутка од видот на пеперутки белци. Пеперутката живее и во Македонија.
1 Опис
Пеперутата живее на Балканскиот Полуостров.
Денес се смета за подвид на ''Colias caucasica'', а порано била сметана за засебен вид.
Пеперугата има црно тело. Крилјата на пеперутката се портокалови, а во иста боја се и антените. Врвовите на крилјата се црни. Задниот дел на крилјата се жолтеникави, а има и по една црна точка во предниот дел.
2 Галерија
3 Поврзано
* Список на пеперутки во Македонија
Белопрутав шумник

Белопрутавиот шумник (''Brintesia circe'') е пеперутка од видот на пеперутки окатки. Пеперугата живее и во Македонија.
1 Опис
Пеперугата има распон на крилја од 65 до 80 мм. Мажјакот и женката имаат сличен изглед, само што има за нијанса посветли крилја кај женката. Горната страна на пеперутката е во тенокафена боја, а во иста боја се и телото и антените. Кон врвовите на крилјата има бела нијанса со црни точки (повеќе има мажјакот). Рабовите се во бела боја. Долната страна на пеперугите имаат сличен изглед како горната, само што има повеќе бели шари.
Пеперутката најчесто може да се најде на гранки.
2 Биологија
Овие пеперутки имаат една генерација годишно, и возрасните единки летаат од јуни до септември. Ларвите се хранат со ''Anthoxanthum'', ''Bromus'', ''Festuca'' и ''Sesleria''. Малите ларви презимуваат.
Оваа пеперуга живее во централна и јужна Европа, Мала Азија па сè до Иран. Таа претпочита ретки шуми, грмушки на надморска висина до 1600 метри.
3 Подвидови
*''Brintesia circe pannonia'' (Fruhstorfer, 1917)
*''Brintesia circe venusta'' (Fruhstorfer, 1909)
4 Галерија
5 Наводи
*** at Markku Savela's ''Lepidoptera and Some Other Life Forms''
DAX

DAX (Deutscher Aktienindex) — е еден од најважните фондовски индекси во Германија. Индексот се пресметува како средна вредност на капитализација на цените на акциите на 40 најголеми акционерски компании во Германија. DAX претставува еквивалент на британскиот FTSE 100 и на американскиот индекс Доу Џонс.
DAX бил создаден на 1 јули 1988 година,неговата почетна вредност изнесувала 1000 поени. Индексот гго пресметува команијата Deutsche Börse AG.
На 24 ноември 2020 година Deutsche Börse го објавила проширувањето на составот на индексот со десет дополнителни компоненти со цел поцелосно одразување на современата структура на економијата на Германија. Проширувањето било реализирано во 3-от квартал на 2021 година.
1 Пресметување на индексот
Од јаннуари 2016 година индексот се пресметува за секој ден на тргување од 9:00 наутро по Средноевропско време. При пресметувањето на DAX се користат цените на акциите на електронската берза XETRA.
За пресметувањето кое е засновано на формулата на Етјен Ласпејрес, цените на акциите на избраните компании од листата се определуваат во согласнност со нивната пазарна капитализација.
Се земаат во предвид само акции кои се наоѓаат на во слободен промет. Ако капиталот на компанијата е поделен на неколку типа на акции (на пример, обични акции и привилегирани акции), се користи типот на акции кој има повисока ликвидност.
2 Критериуми за избор
Од септември 2021 година компаниите имаат право на вклучување во DAX само по еден основен критериум – пазарната капитализација на акционерското друштво. Се зема во предвид збирната вредност на сите акции кои се наоѓаат во слободен промет, а не во рацете на стратегиските инвеститори. Другите поранешни критериуми како на пример активноста на трговијата со овие хартиии, отпаднале.
Дополнително воведен е нов строг услов: кандидатите за DAX 40 треба најмалку две годдини да работат со добивка а исто така и редовно да доставуваат не само годдишни и полугодишни туку и кварталнни извештаи, кои поминале одредена постапка на ревизија.
Акцијата може да биде исклучена од индексот меѓу датумите на ребалансирање ако нејзината тежина надминува 10%, а 30-дневната историска волатилност на цената на акцијата надминува 250%.
Краткоопашест синец

Краткоопашест синец (''Cupido argiades'') е пеперутка од видот на пеперутки синци. Живее на просторот од Европа до Јапонија, меѓу кои и Македонија.
1 Опис
Женките и мажјаците се слично но со различни нијанси на боите. Горната страна на пеперугата е сина, со различни нијанси. Кон рабовите бојата преминува во црна. Телото и антените се исто така во сина боја. Долната страна е си синкасто-сива боја и има присуство на црни точки.
Пеперугата може да се најде од Шпанија па сè до Јапонија. Живее во умерени предели. Возрасните единки летаат од мај до септември, во зависност од локацијата. Претпочита ливади и крајшумни предели на надморска висина од над 1500 метри.
Ларвите се во светлозелена боја со темни ленти на задниот дел и на страна. Се храни со ''Lotus uliginosus''.''Lotus corniculatus'', ''Lotus pedunculatus'', ''Securigera varia'', ''Medicago sativa'', ''Trifolium pratense'', ''Astragalus glycyphyllos'' и ''Ulex europaeus''
2 Галерија
3 Поврзано
*Список на пеперутки во Македонија
Спроти новите дни

„Спроти новите дни“ (руски: ''Накануне'') — роман на рускиот писател Иван Тургенев од 1860 година. Првобитно, романот бил објавен во списанието „Современик“.
1 Осврт кон делото
Во романот „Спроти новите дни“, Тургенев за првпат јасно го поставил прашањето за судирот меѓу генерациите во тогашното руско општество. По тој повод, во статијата “Кога ќе дојде вистинскиот ден?“, рускиот критичар Николај Доброљубов напишал: „Смело можеме да кажеме, кога г. Тургенев во својот роман ќе допре некое прашање, кога ќе прикаже некоја нова страна на општествените односи, тогаш тоа е доказ дека тоа прашање навистина се појавува или дека наскоро ќе се појави во свеста на образованото општество, дека таа нова страна почнува да се издвојува и дека наскоро остро и јасно ќе се појави пред очите на сите.“
Сулфурно-обоена пеперуга

''Сулфурно-обоена пеперутка'' (''Colias alfacariensis'') е пеперутка од видот на пеперутки белци. Пеперутката ја има и во Македонија.
1 Опис
Пеперутката живее од Јужна и Средна Европа па сè до Кина. Ја има и во Македонија.
Горната страна на пеперутката кај мажјаците е сулфурно-жолта. Предните врвови на крилјата имаат црни нијанси. Има по една црна и портокалова точка на горната страна. Женките имаат зеленкасто-бела боја, а долната страна е жолтеникава. Кај мажјаците на долната страна има портокалова точка со црвена бордура.
Гасениците се зелени и имаат четири жолти линии.
Ларвите се хранат со ''Hippocrepis comosa'' и ''Coronilla varia''.
Возрасните единки летаат во тревни површини и избегнуваат ладни и дождливи места. Имаат две генерации годишно, и летаат од мај до јуни, и август до септември.
2 Подвидови
*''C. a. vihorlatensis'' Reissinger, 1989 – Carpathians
*''C. a. remota'' Reissinger, 1989 –Јужна Европа, Кавказ
*''C. a. fontainei'' Reissinger, 1989 – Ерменија
*''C. a. saissanica'' Reissinger, 1989 – Казахстан
Јармила Вешовиќ

Јармила Вешовиќ (Цетиње, 1954) е наградувана српска сликарка која живее и работи во Франција.
1 Биографија
Јармила Вешовиќ била родена во Цетиње, дипломирала сликарство на Факултетот за ликовни уметности во Белград во 1980 година, каде што и магистрирала во 1982 година. Од 1986 до 1990 година поминала една година на специјализација во Националната школа за ликовни уметности во Париз како стипендист на француската влада. За својата творечка работа има добиено бројни награди, меѓу кои и Октомвриската награда за салон, Првата награда за сликарство на Француската академија на науките и уметностите и други. Живее и работи во Париз.
Од 1986-1990 г. специјализирала во експерименталното студио за таписерија кај професорот Гино Силвестри во Париз (стипендија од француската влада). Ја објавила збирката поезија ''Број на тајни часови''.
2 Важни награди
* 1988 година Втора награда за фреската „Животот на Свети Мартин“, Франција;
* 1991 година Почесен пергамент - Второ светско триенале на графика, Франција;
* 1997 година Почесна награда - Втор салон на современи уметници Стокхолм;
* 1997 година Бронзен медал за придонес и посветеност на Франција, Франција;
* 2003 година Почесна диплома за графичка уметност, Национален салон за ликовни уметности Carrousel du Louvre, Париз;
* 2003 година Прва награда за сликарство Француски институт, Академија за ликовни уметности, Париз;
* 2005 година Медал на генералниот совет и наградата за откуп на Ивелин,
* 2009 година. Златен медал за сликарство „Микеланџело“ Мацарин Академија, Бретања;
* 2012 година Прва награда за сликарство, Академија за ликовни уметности Париз.
Нејзините слики може да се најдат во бројни музеи и збирки, вклучувајќи ги: Музејот на модерна уметност во Каиро, музејот Матис во КатоКамбрезис, родниот град на Матис во Франција, музејот Цептер во Белград, Музејот на современа уметност во Белград, Националниот Музеј во Белград, Музеј на Универзитетот Росарио Кордоба - Шпанија, Музеј на модерна уметност - Оддел за графичка уметност во Токио, Јапонија, приватна колекција на Ана Блан - Париз, приватна колекција на Жак Давид, колекција Сузан де Конак.
Голем бакарец

Големиот бакарец (''Lycaena dispar'') е пеперутка од видот на пеперутки бакарци. Оваа пеперутка е во опаѓање во Северна Европа, но ја има во изобилство во Јужна Европа. Ја има и во Македонија.
1 Подвидови
*''Lycaena dispar dispar'' (Haworth, 1802) − Англија − исчезнат вид
*''Lycaena dispar batava'' (Oberthür, 1923) – Холандија
*''Lycaena dispar rutila'' (Werneberg, 1864) − Европа, Кавказ до Тјен-Шан
*''Lycaena dispar festiva'' Krulikowsky, 1909 − Урал, Сибир
*''Lycaena dispar dahurica'' (Graeser, 1888) − Трансбалкарија, Амур
*''Lycaena dispar aurata'' Leech, 1887 − Сибир
2 Опис
Мажјакот е во основа во портокалова боја. Телото е во темнокафеава боја, а рабовите на крилјата се во црна боја. Има мала и голема црна дамка во предниот дел на крилјата. Женките се со посветли нијанси но и пошарени. Има многу повеќе црни точки и светлокафеава нијанса во задниот дел од крилјата. Долната страна на пеперугите се дели на два дела, каде предните се слични со горната страна, а долната е во светлокафеава боја.
3 Поврзано
* Список на пеперутки во Македонија
Огнен бакарец

Огнениот бакарец (''Lycaena virgaureae'') е пеперутка од видот на пеперутки бакарци. Пеперутката живее и во Македонија.
1 Опис
Пеперугите имаат физичка разлика помеѓу полот. Горната страна кај мажјаците е во бакарно-портокалова боја со црни рабови. Телото е црно со портокалови влакненца. Женките се портокалови но имаат црни шари во средишниот дел на крилјата. Долната страна е со посветла портокалова боја и има црни и бели дамки.
Годишно, генерацијата се појавива од средината на јули до средината на септември. Јајцата се полагаат на суви делови од растенија. Јајцата се бело. Гасениците се зелени и се ноќни инсекти. Се хранат со ''Eupatorium'' и ''Valeriana''
Пеперугата живее во места богати со цветови, ливади и посушни места. Живее на надморска висина од 1.000 до 2.000 метри.
2 Подвидови
*''Lycaena virgaureae montanus'' Meyer-Dür, 1851
*''Lycaena virgaureae miegii'' Vogel, 1857
*''Lycaena virgaureae armeniaca'' (A. Bang-Haas, 1906)
3 Галерија
Душан Влајиќ

Душан Влајиќ ( Шабац, 29 август 1911 - Жарково, 20 јуни 1945) ― српски сликар и архитект.
1 Биографија
Душан Влајиќ е роден во Шабац, каде што ја завршил основното училиште и гимназијата, а на Архитектонскиот оддел на Техничкиот факултет во Белград дипломирал во 1934 година. Сликарство учел во приватното училиште на сликарот Јован Бијелиќ. Се изразувал во техниките: цртеж, акварел, темпера, пастел и масло, а сликал портрети и пејзажи. За време на Втората светска војна бил во германско заробеништво во офицерскиот логор Оснабрик, каде што му се посветил на уметничкото творештво. Непосредно по излегувањето од логорот починал од последици на болест добиена таму
Првпат изложувал на Есенската изложба во Белград во 1935 година, а посмртна изложба му била организирана во Белград и Париз во 1952 година. Голем број од неговите предвоени дела изгореле за време на бомбардирањето на Белград во 1941 и 1944 година, а многу дела создадени за време на војната, во заробеништво, настрадале при бомбардирањето на логорот во 1944 година. Преживеаните дела се чуваат во Музејот на современата уметност, Народниот музеј во Белград, Музејот на Југославија, како и во други јавни и приватни колекции. Припаѓал на уметничката група „Десет“ со која изложувал..
2 Сликарска група „Десет“
Сликарската група „Десет“ изложувала заедно во 1940 година во Белград и Загреб. Групата ја сочинувале: Даница Антиќ, Боривој Грујиќ, Никола Граовац, Душан Влајиќ, Миливој Николајевиќ, Јурица Рибар, Љубица Шокиќ, Стојан Трумиќ, Алекса Челебоновиќ и Богдан Шупут. Иако е хетероген составот, групата се состоела од 2 жени и 8 мажи. Заедничко за оваа група било тоа што сите биле сликари и ученици на Јован Бијелиќ. Некои од овие уметници загинале во Втората светска војна, а оние што преживеале биле значајни уметници во повоениот период.
3 Галерија
4 Поврзано
* Список на српски сликари
Владимир Дошеновиќ

Владимир Дошеновиќ (Земун, 28.11.1979) е српски уметник, апстрактен сликар.
1 Биографија
Роден бил во Земун, 1979 година. Завршил основно училиште „Младост“ во Нова Пазова. Завршил гимназија дизајн во Белград. Се запишал на студии за либерални уметности во Минстер, Германија во 2005 година каде што магистрирал во 2012 година и ја добил титулата мајстор, во класата на професор Хенк Фис. Живее и работи во Нова Пазова, Србија. Главно се занимава со сликарство. Тој најмногу користи масло на платно со впечатлив и препознатлив спектар на бои. Освен со сликарство, се занимава и со видео арт, инсталации, музичка продукција и реставрација на мебел. Зад себе има десетици изложби, групни и самостојни, во странство и во Србија. Една од неговите уметнички инсталации е дел од постојаната изложба на Музејот за лов на Алма во Шведска.
2 Поврзано
* Список на српски сликари
Светлана Гајинов Ного

Светлана Гајинов Ного ( Кулпин, 10 февруари 1960 - Бачки Петровац, 19 мај 2017 ) била поетеса, сликар, професор и директор на училиштето во Кулпин. Била член на Друштвото на писателите на Војводина.
1 Кратка биографија и дело
Светлана Гајинов Ного е родена на 10 февруари 1960 година во Кулпин. Дипломирала на Филозофскиот факултет во Нови Сад, насока југословенска книжевност и општа литература. На постдипломски студии се запишала во 1987 година на Филолошкиот факултет во Белград. Пишувала поезија и сликала. Објавени збирки поезија;
* „Простори на материјата“, КОС, Белград, 1984 година . г.
* „Колешница“, Вук Караџиќ, Параќин, 1992 г. г.
* „Литургии“, Книжевна заедница, Нови Сад, 1993 година . г.
* „В’леш книга“, Просвета, Белград, 1997 г. г.
* „Абис“, Просвета, Белград 1999 г. г.
Живеела во Бачки Петровац, а работела во основното училиште во Кулпин, каде од 1993 година била директорка на училиштето два мандата. Активно била вклучена во работата на Српската православна црква и во црковните студии на училиште.
Покрај тоа, таа активно се занимавала со сликарство и имала многу групни изложби и неколку самостојни изложби во апстрактна техника, како и склопови.
Таа починала по тешко боледување на 19 мај 2017 година и била погребана на гробиштата во Кулпин.
Лазар Вујаклија

Лазар Вујаклија ( Виена, 17 август 1914 - Белград, 1996 ) бил српски сликар на експресионизам и симболизам.
1 Биографија
На 10-годишна возраст се преселил во Белград, каде што го завршил графичкото училиште. Посетувал курс по цртање и сликање кај Петар Добровиќ. На студиски патувања ги посетил Париз, Грција, Италија, Швајцарија и Хиландар, каде што ја усоврши својата уметничка работа. Својата инспирација ја наоѓал во народната, фолклорната и религиозната уметност. Се занимавал со сликарство, таписерија, графика и мурализам. Бил член на групата „Самостални“, „ Декембарске групе“, Друштвото на ликовни уметници на Србија и Графичкиот колектив. Првата самостојна изложба ја реализирал во 1952 година во Белград, а последната во 1985 година. Имал организирано вкупно 20 самостојни изложби. Тој го насликал и првиот мурал во Белград во 1970 година, кој не е зачуван. Неговите дела се зачувани во национални збирки. Својот стил го изразил со користење на едноставни геометриски симболи дефинирани со црна контура, палета на основни бои и едноставна композиција на делото.
Погребан е во Алејата на заслужните граѓани во Белград.
2 Наводи
Дебелоглавка-треварка

Дебелоглавката-треварка (''Thymelicus acteon'') е пеперуга од видот дебелоглавки. Таа ја има и во Македонија.
1 Опис
Пеперугата е распространета во Средна Европа, Мала Азија, делови од Јужна Европа и Северна Африка.
Пеперугата има распон на крилја од 24 до 28 мм, каде женките се малку поголеми од мажјаците. Оваа пеперуга е релативно мала. Покрај разликите во големината, женките имаат дополнителни златни белези на крилјата.
Мажјакот има распон на крилја од 24 до 27 мм, женките од 25 до 28 мм. Горната страна е темнокафена со нијанси на портокалово.
2 Поврзано
* Список на пеперутки во Македонија
Нако Станишев

Нако Станишев (, – , ) — македонски деец, застапник за еманципацијата од Вселенската патријаршија, истакнат претставник на Кукушката унија. Долгогодишен претседател на Кукушката црковно-училишна општина. Бил во врска со Димитар Миладинов и со епископот Партенија Зографски. Подоцна ја напуштил унијата.
Вукан Вуканиќ

Вукан Вуканиќ е српски сликар и професор по ликовни уметности во основното училиште „Бора Станковиќ“ во Белград. Вукан (Велимир) Вуканиќ бил роден во Земун на 24 јуни 1969 година. Дипломирал на Факултетот за применета уметност и дизајн, отсек дизајнер на индустриски производи, во 1995 година во Белград во класата на професорот Богољуб Теофановиќ.
1 Биографија
Од биографијата на Вукан се издвојуваат:
* Работел како дизајнер во фирмата „Електрофриго“ во Добановци од 1995 до 1997 година. години.
* На Земјоделскиот саем во Нови Сад во 1996 г. година добил специјална награда за дизајн.
* Во дневниот весник ''Глас јавности'' работел со скратено работно време од 1998 година.
* Има реализирано бројни проекти за внатрешно сликање, од кои ги наведуваме: Клуб на уметници НЕМА ПРОБЛЕМ 1997 година, потоа, „Колибриќ“, градинка на XVII кат на белграѓанка и други.
* Од 2008 г е член на УЛУС .
* Вукан успешно реализирал три самостојни изложби. Учесник е и на повеќе групни изложби како и на сликарската колонија Засавица во 2013 година.
2 Самостојни изложби
* 2003 година Изложба на Вукан Вуканиќ во зградата на општинското собрание на Нов Белград.
* 2007 година Изложба на Вукан Вуканиќ во Библиотеката „Бранко Миљковиќ“.
* 2013 година Изложба Свети Сава во куќата на „Кралот Петар“
3 Групни изложби
* 2000 - 32 Мајска изложба, изложба „Моливот ги гледа животните“
* 2001 - 33 Мајска изложба, и IX Белградски салон
* 2003 година - Пролетна изложба на УЛУС
* 2006 година - Пролетна изложба на УЛУС
* 2009 година. - - Ликовен павилјон Цвијета Зузориќ, Белград, Мали Калемегдан
* 2013 година - Новогодишна изложба на УЛУС
* 2013 година - Градско собрание, придружна изложба на хуманитарна акција на врвни вина на Србија под покровителство на Фондацијата Владе Дивац.
4 Други активности
* Паун пердув - Како алхемичар кој прави жезол од стап, уметник Вукан. Вуканиќ ги оживеал приказните со илустрации.
* Илустрации за ЦД-то на Бранко Коцкица „Коци комарец“ и уште едно негово ЦД-а.
* За фирмата „Греам и Браун“ сликал на тапет, личен подарок.
* Театарска претстава „Моќ“ - Бранислав Нушиќ - Сцена сликана од Вукан Вуканиќ.
Кличевац

Кличевац е село сместено во општина Пожаревац, Србија . Според пописот кој што се одржал во 2002 година, селото имало население од 1.329 жители. Населението е главно етнички Срби, а главни занимања се земјоделството и трговијата. Многу од жителите на Кличевац се иселиле, станувајќи гости-работници во текот на целата година во Австрија, Германија, Швајцарија и Италија . Кличевац има училиште, одделенија К-8, во кое се опслужуваат и децата од блиското село Речица.
1 Опис
Една легенда кажува дека селото го добило своето име од зборот „кључ“, што значи клуч. Легендата кажува дека достоинственик на отоманската турска влада ги загубил клучевите од својот харем додека минувал низ ова претходно неименувано село. Бидејќи овие клучеви му значеа многу, неговата придружба крена голема тревога, повикувајќи го месното население да ги најде клучевите. Друга верзија на оваа легенда го припишува името на глаголот „кличе“ — викање, веројатно за истите изгубени клучеви од харемот .
Локацијата на Кличевац,е покрај крак на реката Дунав, била привлечна и за Римјаните . Областа сè уште е зрела со илјадагодишни римски остатоци, од помалку значајни како римски патни тули, до поинтересни, но поретки, како монети, накит и грнчарски парчиња. Селаните биле познати по тоа што откопувале римски мошти додека работеле на нивните ниви.
Гробот во селото бил уништен за време на Првата светска војна.
Еден значаен жител на Кличевац бил Војвода (војводата) Миленко Стојковиќ, герилски командант за време на Првото српско востание против (отоманските) Турци.
Дубока (Кучево)

Дубока претставува село во општина Кучево, Србија . Според пописот во 2002 година, селото брои 1110 жители. А Според пописот кој што се одржал во 2011 година, имало 890 жители.
1 Опис
Во Дубока живеат 951 возрасно лице, а просечната возраст на населението е 46,6 години (46,0 за мажи и 47,2 за жени). Во населбата има 410 домаќинства, а просечниот број на членови по домаќинство е 2,71.Оваа населба е претежно населена со Срби, а во последните години се забележало намалување на бројот на жители.
Сибаница (Жабари)

Шибница претставува село во општина Жабари, Србија . Според пописот кој што се одржал во 2002 година, селото брои 407 жители. А според пописот кој што се одржал во 2011 година, имало 377 жители.
1 Опис
Податоците датираат од 1930 година
Најстарите доселеници се населиле на почетокот на 18 век. Жителите се Срби. Порано имало неколку влашки семејства, но тие станале целосно Срби. Циганот имал три куќи, тие се ковачи и ја обработуваат земјата.
Во Шибница живеат 339 возрасни лица, а просечната возраст на населението е 45,4 години (43,1 за мажи и 47,8 за жени). Во населбата има 139 домаќинства, а просечниот број на членови по домаќинство е 2,93.
Пругово

Пругово ( српски : ''Пругово'') претставува село во општина Пожаревац, Србија . Според пописот во 2002 година, селото имало 774 жители. Се претпоставува дека местото е основано во 1690 година. Пругово се наоѓа североисточно од Козјак.
Балакански синец

Балканскиот синец (''Polyommatus eros'') е пеперуга од видот пеперуги синци. Пеперугата живее и во Македонија.
1 Опис
Ппеперугата-мажјак, на горната страна на крилјата, е во изразито сина боја. Вените на крилјата се црни, а во иста боја се и краевите на крилјата. Во сина боја се и телото и антените на пеперугата. Долната страна на крилјата е во светлокафеава боја со поголем број бели точки во ред бела боја, ред светлокафеава боја и ред црна. Има и црни точки кон средишниот дел на крилјата. Женката на горната страна е во кафеава боја, а понекогаш жолтеникаво-бледа.
Пеперугата живее на висока надморска висина. Може да се најде на планинските венци во Европа и Азија. Живее на предели со над 1800 метри надморска висина, најчесто на падини.
2 Подвидови
Подвидови на пеперугата се:
*''P. e. eros''*''P. e. eroides'' (Frivaldszky, 1835)
*''P. e. boisduvalii'' (Herrich-Schäffer, [1843])
*''P. e. napaea'' (Grum-Grshimailo, 1891)
*''P. e. erotides'' Staudinger, 1892
*''P. e. amdoensis'' (Wnukowsky, 1929)
*''P. e. kamtshadalis'' (Sheljuzhko, 1933)
*''P. e. gansuensis'' Murayama, 1983
*''P. e. extremiorientalis'' (Kurentzov, 1970)
*''P. e. menelaos'' Brown, 1976
*''P. e. yildizae'' Koçak, 1977
*''P. e. tshetverikovi'' Nekrutenko, 1977
*''P. e. taimyrensis'' Korshunov, 1982
*''P. e. erotulus'' Nekrutenko, 1985
*''P. e. aloisi'' Bálint, 1987
*''P. e. molleti'' Carbonell, [1994]
*''P. e. meoticus'' Zhdanko & Stshurov, 1998
*''P. e. kaabaki'' Korb, 2000
*''P. e. krulikowskyi'' (Gorbunov, 2001)
*''P. e. divisus'' Churkin, 2003 Mongolia
*''P. e. pacificus'' Stradomsky & Tuzov, 2006
*''P. e. silvester'' Korb & Bolshakov, 2011
3 Поврзано
*Список на пеперуги во Македонија
Михаило Вујиќ

Михаило В. Вујиќ (Белград, 26 октомври / 7 ноември 1853 – Сушак, 1/14 март 1913 ) бил професор по економија, министер и политичар.
1 Биографија
Завршил филозофија на Големата школа, а потоа студирал филозофија и економија во Германија, каде што докторирал филозофија во 1879 година. Набргу по враќањето од студиите во Србија, тој се приклучил на Радикалната партија и нејзиното умерено крило.
Од 1879 до 1887 година предавал економија во Големата школа во 2006 година, како трет голем професор, по Коста Цукиќ и Чедомиљ Мијатовиќ .
Првпат станал министер за финансии во либерално-радикалната влада на Јован Ристиќ во средината на 1887 година. Кон крајот на истата година, тој се приклучил на радикалната влада на Сава Грујиќ, која паднала во април 1888 година. Потоа бил министер за финансии во владите на Сава Грујиќ (1889-1891), Никола Пашиќ (1891), Лазар Докиќ (1893), Сава Грујиќ (1893-1894) и Ѓорѓе Симиќ (1896-1897). Останал запаметен како министер на финансии по преземањето во државни раце монополи на тутунот и солта и експлоатацијата на железницата, кои дотогаш биле во рацете на странски компании. Тој донекаде ги средил државните финансии, балансирајќи го буџетот од големите дефицити во 1891 година. Тој се обидел да изведе претворање на сите странски заеми на Србија за да го намали товарот за нивно враќање, но не успеало.
Кога, по бракот со Драга Машин, кралот Александар им се приближил на радикалите во 1900 година, Вујиќ станал претставник во Париз. Уште во февруари 1901 година Вујиќ е министер за надворешни работи во владата на Алекса Јовановиќ, а набргу потоа ( 20 март 1901) формирал своја влада, во која го задржал портфељот на министер за надворешни работи. Оваа влада била коалиција на прогресивно-радикални, т.н соединување, а според желбата на кралот радикалите да се умерат со помош на дворските наклонети прогресивци. Помирувањето на Вујиќ и другите умерени радикали кон дворот предизвикало расцеп во Радикалната партија, од која се издвојуваат помладите и поборбени елементи и ја формираат Независната радикална партија. Сепак, Вујиќ не е доволно попустлив, според кралот Александар, а владата на Вујиќ паднала на 7 ноември 1902 година.
Во следните години Вујиќ бил претставник во Виена (1903), Берлин (1906) и Рим (1909).
За редовен член на Српската кралска академија бил избран на 5 февруари 1901 година.
2 Библиографија
Главно дело:
*''Начела на народната економија I-III'' (1895-1898).
*# Основни претходни прашања и историски развој на науката за народната економија, 1895 година.
*# Економска теорија, 1896 година
*# Економска политика, 1898 година
Мала седефка

Малата седефка (''Issoria lathonia'') е пеперутка од видот на седефки. Пеперутката ја има и во Македонија.
1 Подвидови
Подвидови на оваа пеперуга се:*''Issoria lathonia lathonia''*''Issoria lathonia isaea'' (Gray, 1846) (Хималаи)
*''Issoria lathonia messora'' (Fruhstorfer, 1909) (Кина)
*''Issoria lathonia isaeoides'' Reuss, 1925
2 Опис
Оваа пеперуга се наоѓа во скоро цела Европа, Северна Африка па сè до западна Кина. Пеперугите живеат на отворени простори, на суви места. Пеперугата живее на надморска висина до 2.700 метри.
Ова е пеперуга со средна големина и распон на крилјата од 38 до 46 мм. Горната страна на пеперугата е темнопортокалова со црни дамки во различни форми и големини. На врвовите има бели мали точки. На задниот дел има сива нијанса. Долната страна е слична на горната, но задните дамки не се црни туку сиви.
Гасеницата може да достигне големина до 35 мм. Таа е сивкасто-кафеава со црни точки.
3 Поврзано
* Список на пеперутки во Македонија
Крста Андрејевиќ

Крста Андрејевиќ бил српски сликар и ликовен педагог (12.05.1928 - 30.01.1989).
1 Биографија
Крста Андрејевиќ е роден на 12 мај 1928 година во Зрењанин каде што завршил основно и средно училиште. Дипломирал на Академијата за применета уметност во Белград во 1954 година, следејќи ги стапките на неговиот постар брат Милета Андрејевиќ (подоцна познат сликар и професор во САД). Во 1956 година бил избран за асистент на Академијата за применета уметности по предметот сликарска техника и по тој предмет ги поминал сите скалила на универзитетската кариера од асистент до редовен професор. Своето знаење од областа на сликарството го усовршил во Франција и Англија. Учествува на групни изложби од 1957 година, а на самостојни изложби од 1958 година. Бил член на УЛУС и УЛУПУС.
Крста Андрејевиќ се занимава со цртање, графика, мозаици, декорација на ѕидови, таписерија и уметнички дизајн, а техниките се одрази во масло и акварел. Најчесто сликал мртва природа, згради, фасади и композиции од овие елементи.
Неговите дела се чуваат во збирките на Музеј на современа уметност во Белград, Музеј на град Белград, Владата на Република Србија и многу приватни збирки. Добитник е на неколку награди, вклучувајќи ја и наградата ''УЛУПУС Мај Салон'' во 1970 година.
Починал во Белград, 30.01.1989 година.
2 Изложби
Најзначајни изложби на Крста Андрејевиќ се:
* 1960 година - Спомен на Надежда Петровиќ, Ваљево
* 1966 година - Галерија на Графичкиот колектив, Белград
* 1970 година - Галерија на Графичкиот колектив, Белград
* 1974 година - Спомен на Надежда Петровиќ, Ваљево
3 Библиографија
Повеќе податоци за живото и делото на Крста Андрејевиќ може да се најдат во делото:
* Крста Андрејевиќ, Прирачник по предметот сликарска техника, Универзитет за уметности во Белград,1983 г.
Емануил Антоновиќ

Емануил Манојло Антоновиќ (околу 1785 - 21.01. 1829) бил српски иконописец позлатар од Банат.
1 Биографија
Емануил Антоновиќ бил роден околу 1785 година во Орловат, пограничен град во Банат. Тој бил син на Антоније, трговец. Потекнува од трговско семејство, чии претставници живееле и работеле во Чаково и во Фабрика Темишвар. Бил оженет со Јулијана, која починала во Темишвар во 1829 година.
Се школувал во Темишвар во 1790-те. Од 1816 година до неговата смрт живеел во српското предградие Фабрика. Починал на 21 јануари 1829 година во Темишвар, каде што бил погребан.
Не се знае каде и кога студирал иконопис и позлата. Веројатно во блискиот Голем Бечкерек. Тој бил повеќе уметнички занаетчија - сликар, отколку вистински уметник. Припѓа на уметничката епоха на преодниот период.
Емануил Антоновиќ бил близок соработник на познатиот Темишварски иконописец Сава Петровиќ. Тие работеле заедно во храмот во предградието на Темишвар-Мехали и Парц (1819-1820 година). Антоновиќ го позлатил иконостасот во црквата Мехала.
Емануил Антоновиќ работел за црквите во Џироку (1817г.), пообемна работа имал во Кетфељ (1821 г.-1825 г.), Мехала (1819 г.-1820 г.), Парц (1828 г.) и Фабрика (1821 г.; 1828г. -1829г.).
Цај Лун

| image = Cai-lun.jpg
| caption = Слика од Цај од 18-тиот век од Династијата Цин каде што е претставен како светец заштитник на производството на хартија
| alt =
| birth_date =
| birth_place = Гујанг, округ Лејанг, Ханско Царство(денес Лејанг во провинцијата Хунан - НР Кина)
| death_date = 121 CE (на возраст од 59–71)
| death_place = , Ханско Царство(денес Лејанг во провинцијата Хунан - НР Кина)
| known = Откривање на хартијата и правењето хартија
| occupation =
Цај Лун (кинески: 蔡伦, пинјин: Cài Lún; познат и како: Џингжонг (кин. 敬仲, пинјин: Jīng Zhōng); – 121), бил кинески евнух кој служел на дворот на династијата Хан. Тој се смета за пронаоѓач на хартијата и на современиот процес за производство на хартија.
Роден е во Гујанг, округ Лејанг (денешниот град Лејанг во провинцијата Хунан). Тој ја усовршил техниката за правење хартија за време на династијата Источен Хан, а исто вовел нови суровини кои што може да се користат за правење хартија - целосно ги искористил отпадните материјали како кората од дрвото, отпадоците од коноп; и со тоа го намалил трошокот за производство на хартија. Употребата на кората од дрвото како претходник на денешната хартија која се прави од целулоза, значително ги проширила хоризонтите и придонела за развој на индустријата за хартија.
Во 110 н.е., Лејди Денг, која станала царицата доверител на младиот император Ан, го назначила Цај да го надгледува новото издание на Петте класици од 100 научници. Цај бил награден за неговата царска служба во 114 г.. По смртта на Денг во 121 н.е., Цај добил бил повикан во Министерството за правда поради неговата вмешаност во смртта на бабата на императорот, Консорт Сонг. Засрамен од таквото обвинување и очекувајќи да биде осуден на смрт, истата година сесамоубил.
Подобрувањата во процесот на производството на хартија кои ги вовел Цај имале огромно влијание врз историјата на човештвото, а од сите пронаоѓачи на Четирите големи пронајдоци на Древна Кина (компас, барут, хартија и печатење) - Цај е единствениот чие име е познато. Иако тој се почитува во Патријахалната Кинеска религија, каде се обожува како бог на производството на хартија и се појавува во кинескиот фолклор, тој е поприлично непознат вон границите на Источна Азија. Неговиот роден град во Лејанг и понатаму е центар за производство на хартија.
Дарко Илиевски

Дарко Илиевски (роден на година во ) - македонски пејач кој живее во САД.
1 Кариера
Тој зел учество во бугарското издание на Музички Идол, а во неговата кариера испеал повеќе песни, во кои што како текстописец често се среќава Магдалена Цветкоска.
2 Поврзано
* Македонска музика